61978J0183
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (πρώτο τμήμα)
της 31ης Μαΐου 1979 (
*1
)
Αντικείμενο της υποθέσεως:
Ερμηνεία ορισμένων κλάσεων του κοινού δασμολογίου σχετικά με τη δασμολογική κατάταξη του «ελαφρώς αποξηραμένου» και εν συνεχεία κατεψυγμένου χοιρείου κρέατος.
Διατακτικό της αποφάσεως:
Ο όρος «κατεψυγμένα» στη δασμολογική κλάση 02.01 του κοινού δασμολογίου περιλαμβάνει όχι μόνον το κρέας το οποίο έχει καταψυχθεί ενόσω βρισκόταν σε νωπή κατάσταση, αλλά και το κρέας το οποίο υπέστη πρώτα ελαφρά αποξήρανση και εν συνεχεία καταψύχθηκε, εφόσον η αποτελεσματική και μακράς διαρκείας συντήρησή του εξασφαλίζεται βασικά λόγω της καταψύξεως αυτής.
Πρόταση του γενικού εισαγγελέα:
Πρότεινε να δοθούν οι ακόλουθες απαντήσεις:
1)
Κρέας ελαφρώς αποξηραμένο κατά την έννοια των δασμολογικών διακρίσεων 02.06 Β I β 3 αα και 02.06 Β I β 5 αα είναι αποκλειστικά το κρέας που έχει υποστεί μερική αποξήρανση και του οποίου η συντήρηση εξασφαλίζεται, περαιτέρω, με μία από τις μεθόδους συντηρήσεως οι οποίες αναφέρονται στη δασμολογική κλάση 02.06 (αλάτισμα, άλμευση, κάπνισμα). Μόνον από τη στιγμή που εφαρμόζεται αυτή η συμπληρωματική μέθοδος συντηρήσεως το ελαφρώς αποξηραμένο κρέας χάνει το χαρακτήρα του νωπού κρέατος κατά την έννοια της δασμολογικής κλάσεως 02.01.
2)
Υπό τον όρο ότι συγκεντρώνει τα στοιχεία του ανωτέρω ορισμού, το κρέας δεν μπορεί, αφού καταψυχθεί, να μεταπηδήσει από τη δασμολογική κλάση 02.06 στη δασμολογική κλάση 02.01, καθόσον ο όρος «κατεψυγμένο» της δασμολογικής κλάσεως 02.01 περιλαμβάνει αποκλειστικά το κρέας που καταψύχθηκε ενόσω βρισκόταν σε νωπή κατάσταση.
(
*1
)	Γλώσσα διαδικασίας: η γερμανική.